Miķelis Ežmalis
Miķelis Ežmalis (dzimis 1990. gada 12. augustā) ir latviešu kanoe airētājs. Piedalījies 2008. gada Vasaras Olimpiskajās spēlēs Pekinā. Tajās viņš bija jaunākais Latvijas delegācijas pārstāvis. Startēja 500 un 1000 metru kanoe distancēs. 500 metros viņš izcīnīja dalītu 14.—15. vietu, taču 1000 m distancē ierindojās dalītā 20.—21. vietā. Pēc starta Olimpiskajās spēlēs 2009. gada Pasaules čempionātā M. Ežmalis izcīnījis 14. vietu 500 m un 23. vietu 1000 m kanoe vieninieku distancē. Nākamā gada Pasaules čempionātā 200 m izcīnīja 16. vietu un 25. vietu viņš ieguva 1000 m. Piedalījies arī 2010. gada Eiropas čempionātā, kurā izcīnīja 13. vietu 1000 m un 15. vietu 200 m distancē. Pirms tam startējis arī Pasaules un Eiropas jaunatnes čempionātos.